మ్యాజిక్ ఇంకా మైఖేల్.
ప్రతీ గేమ్ లో నాలుగు క్వార్టర్స్, అలా అవసరమైతే ఏడు గేమ్స్ లో,
ప్రో బాస్కెట్ బాల్ టైటిల్ కోసం పోటీ పడుతున్నారు.
స్పోర్ట్స్ ఇల్లస్ట్రేటెడ్ మ్యాజిక్ & మైఖేల్
ఇద్దరూ ఆటలో ఆరితేరిన దిగ్గజాలే, మ్యాజిక్ మరియు మైఖేల్.
ఈసారి ఛాంపియన్షిప్ కోసం తలపడుతున్నారు.
అతనైనా లేక నేనైనా అన్నట్టు ఉండేది.
మేము ఒకరితో ఒకరం తలపడబోయే మొదటిసారి ఇదే.
ఇయర్విన్ "మ్యాజిక్" జాన్సన్
ఇది ఇద్దరు లెజెండ్స్ మధ్య పోటీ.
ఎల్ఏ కి చెందిన మ్యాజిక్ జాన్సన్ మరియు చికాగోకి చెందిన మైఖేల్ జోర్డాన్.
మీరే గనుక అందరికంటే పైన నిలబడి ఉంటే
ఇంకొకరు మిమ్మల్ని తోసేసి నిలబడాలని అనుకోరు కదా.
మైఖేల్ జోర్డాన్ బుల్స్ గార్డ్ 1984-1998
పోరాడాలని నిర్ణయించుకుంటే, మీ స్థానాన్ని కోల్పోయేంత వరకు పోరాడాలి.
మ్యాజిక్ సరిగ్గా అదే స్థితిలో ఉన్నాడు.
నా దృష్టిలో... నా దృష్టిలో అతను అందరికంటే పైన ఉన్నాడు.
ఎందుకంటే నా బలమంతా ఒడ్డి
నేను ఒక్కడిని, ఆ ఒక్కడిని మాత్రమే ఓడించాలని ప్రయత్నించాను.
పోటీదారుడిగా, నేను నా స్థానాన్ని అంత ఈజీగా ఇవ్వను.
విషయమేంటంటే, నేను ఎవరిని పెళ్లి చేసుకోబోతున్నానో నా మనసులో నాకు తెలుసు.
పెళ్లి చేసుకోవడానికి నేను సిద్ధంగా లేను, కానీ ఎప్పటికైనా కుకీనే పెళ్లి చేసుకుంటానని తెలుసు.
అంటే, ఆమెకు నేను సరైన వాడిని కాదని వాళ్ళ అమ్మా, నాన్నా
స్నేహతులు ఇంకా అందరూ అనుకొనే ఉంటారని నాకు తెలుసు. సరేనా?
ఎందుకంటే నేను ఎన్నో సార్లు తనను బాధపెట్టాను.
కానీ ఎంతయినా, తనంటే నాకు చాలా ప్రేమ.
నాపై ప్రేమ లేక అతను అలా చేసి ఉంటాడని నేను అనుకోలేదు.
కుకీ జాన్సన్
కారణం అది కాదు.
మేము 1991లో, బుల్స్ తో గేమ్ ఆడాము,
అప్పుడు ఆమె నాతో,
"హే, మన బంధం నిలబడాలంటే నేను ఎల్ఏకి రావాలి" అంది.
నా ఉద్దేశంలో, "సమస్య ఏంటంటే...
మేము పెళ్లి చేసుకోలేకపోవడానికి కారణం
మేము ఒకే ఊరిలో కలిసి ఉన్నది ఎన్నడూ లేదు."
ఇన్నాళ్లూ, ఒకరికి ఒకరం దూరంగానే ఉన్నాం.
"మనం కలిసి ఒకే ఊర్లో ఉండడం మొదలుపెట్టాలి" అన్నాను.
నాకు ఒక ఉద్యోగం, అలాగే సొంత అపార్ట్మెంట్ ఉంటేనే అది సాధ్యం,
అంటే, అప్పుడే నేను ఇంకా స్వతంత్రంగా ఉండగలను" కదా.
తాను మళ్ళీ వెనక్కి వెళ్తుందని తెలుసుకొని మాలో కొందరికి కోపం వచ్చింది,
అదే తప్పు మళ్ళీ చేస్తుందని, సరేనా? అంటే...
మార్షా ఈస్లి - ఆడ్రె వెబ్స్టర్ పెన్నీ వింటర్స్-గ్యారీ
కాలేజీ ఫ్రెండ్స్
"ముందు సారి ఏమైందో మర్చిపోయావా?"
తను నన్ను ప్లే ఆఫ్స్ కి
పిలిచిన మొదటి ఏడాది అది.
లేకెర్స్ సాధించండి!
తను ఆడిన ఇతర ఛాంపియన్షిప్ గేమ్స్ వేటికీ నేను వెళ్ళలేదు.
వాళ్ళు చికాగో జట్టుతో ఛాంపియన్షిప్ ఆట ఆడుతుండగా, చివరికి
దానికి నేను వెళ్ళడానికి ఒప్పుకున్నాడు.
ప్లే ఆఫ్స్ ని చూడడానికి నాకు చాలా ఆసక్తి పుట్టింది.
అంటే, ఎంతైనా చికాగో బుల్స్ కి చెందిన మైఖేల్ జోర్డాన్ తో ఆడుతున్నాడు కదా.
బైరన్ స్కాట్ లేకెర్స్ గార్డ్ 1983-1993
మా జట్టుకు సాటి ఎవరూ లేరనుకోకుండా మేము ఎన్నడూ ఆటకు వెళ్ళింది లేదు.
అంటే, అప్పట్లో మాలో ఆ ఆత్మవిశ్వాసం, దురుసుతనం అలా ఉండేది.
అదే ఫీలింగ్ తో మేము చికాగో వెళ్లాం.
మ్యాజిక్ జాన్సన్ మైఖేల్ జోర్డాన్ తో తలపడుతుండగా
ప్రారంభ రౌండ్ ని ఎల్ఏ లేకెర్స్ కంట్రోల్ చేస్తున్నారు.
వాళ్ళు చాలా బాగా ఆడారు. అంటే, చికాగో వాళ్ళ ఆట బాగుండేది...
జేమ్స్ వర్తి లేకెర్స్ ఫార్వర్డ్ 1982-1994
...కానీ ముందెన్నడూ వాళ్లు ఫైనల్స్ కి చేరింది లేదు.
ఫైనల్స్ లో అనుభవం లేకపోతే, అక్కడ ఒత్తిడి ఎలా ఉంటుందో మీరు గ్రహించలేరు.
అందువల్ల వారికి పరిస్థితి కాస్త ప్రతికూలంగా కనిపించింది.
ఒక భారీ జట్టుతో తలపడడానికి మాకు అవకాశం దక్కిన మొదటిసారి అది.
కాబట్టి కొంచెం భయంతోనే ఆటకు బయలుదేరాం.
నేను ఖుషీగానే ఉన్నాను. మొదటి గేమ్ గెలిచాం కదా.
ఏ.సి గ్రీన్, లేకెర్స్ తరఫున ఆడడానికి ఎంటర్ అయ్యాడు.
మ్యాజిక్.
మొదటి ఫైనల్ లో స్వల్ప తేడాతో లేకెర్స్ గెలుపు
మేము అనుకున్నట్టే జరిగింది. మళ్ళీ ఫైనల్స్ మొదలయ్యాయి.
మాకిది అలవాటే.
ఏ.సి గ్రీన్ లేకెర్స్ ఫార్వర్డ్ 1985-1993
ముఖ్యమైన ఆటలు గెలవడం మాకు మాములే.
ఎల్.ఏ కి ఉపయోగపడిన అనుభవం.
రెండవ గేమ్. పదండి. వెళ్లి ఇరగదీద్దాం.
చివరిలో మూడు పాయింట్స్ సాధించిన పెర్కిన్స్ బుల్స్ ఓటమి 93-91
ఆ తర్వాత వాళ్లు వరుసగా నాలుగు ఆటలు గెలిచారు.
చివరి క్షణాలు. మూడు పాయింట్ల కోసం మ్యాజిక్ ప్రయత్నాన్ని అడ్డుకున్నారు.
పిప్పెన్ బాల్ ని తీసేసుకున్నాడు.
దీంతో చికాగో బుల్స్ తమ మొదటి ఎన్.బి.ఏ ఛాంపియన్షిప్ ని గెలుచుకున్నారు.
మ్యాజిక్ అంత సులభంగా ఓటమిని అంగీకరించడు.
అతని నుండి ఏదోకటి తీసుకోవాలి, ఎందుకంటే ఇలాంటి ఆటలు ఎన్నో ఆడాడు.
ఇంకా, మేము, అదేంటో తెలుసుకొని, దాన్ని తీసుకున్నాం.
ఆట సమయంలో అతనితో మాట్లాడడానికి ప్రయత్నించా, కానీ కుదరలేదు.
ఎందుకంటే అతనికి అభినందనలు చెప్పాలని అనుకున్నాను.
అతను నా లాకర్ రూమ్ కి వచ్చి, నాకు పెద్దగా ఒక హగ్ ఇచ్చాడు, తెలుసా?
నన్ను అభినందించి, మెచ్చుకున్నాడు.
మేము హగ్ చేసుకున్నప్పుడు, అతను ఒక్కసారిగా ఏడ్చేశాడు.
ఆ సంతోషాన్ని చూడడం మా ఇద్దరికీ చాలా గొప్ప సందర్భం.
నేను, "హే, ఛాంపియన్షిప్ గెలిచినందుకు అభినందనలు" అని చెపుదాం అనుకున్నాను.
అతను ఆ పని చేయాల్సిన పనే లేదు, తెలుసా? ఒక పోటీదారుడిగా అతనికి ఆ అవసరం లేదు.
కానీ, అది నాకెంత ముఖ్యమైనదో అతను అర్థం చేసుకున్నాడు.
దానికి ఉన్న గౌరవాన్ని అతను అర్థం చేసుకున్నాడు,
అలాగే, నువ్వు ఇప్పుడు మా క్లబ్ లో ఒకడివి అన్నట్టు,
ల్యారీ బర్డ్, మ్యాజిక్ జాన్సన్ ఉన్న క్లబ్ లో అన్నమాట.
దాన్ని బట్టి అతనొక నిజమైన ఛాంపియన్ అని అందరికి అర్ధమవుతుంది.
ఏకగ్రీవంగా అతి విలువైన ఆటగాడి అవార్డును పొందిన మైఖేల్ జోర్డాన్.
మ్యాజిక్ జాన్సన్ ఇప్పుడు మీకు తన బాథ్యతను ఇచ్చారు అనిపించిందా?
అలా అనడం కంటే, మైఖేల్ జోర్డాన్ స్వయంగా,
రాబిన్ రాబర్ట్స్ ఈఎస్పిఎన్ స్పోర్ట్స్ జర్నలిస్ట్ 1990-2005
"హలో బాబు, ఇక నీ బాధ్యత నేను తీసుకుంటా" అన్నాడు అనొచ్చు.
అందుకు మ్యాజిక్ "అప్పుడే కాదు. అప్పుడే కాదు" అన్నట్టు చేసాడు.
తన టైటిల్ ని మరికొన్నేళ్లు తనతో ఉంచుకోవడానికి ప్రయత్నించాడు.
ఇక వారి వంతు వచ్చిందని నేను ఒప్పుకొని తీరాలి.
కానీ, ఓటమిని అంగీకరించడం చాలా కష్టం.
నేను, "సరే. మనం వచ్చే ఏడాది కచ్చితంగా గెలుస్తాం" అన్నాను.
మేము ఓడినా కూడా, అది మంచి విషయమే.
ఇక తన జీవితంలో ఆ భాగానికి
నన్ను ఆహ్వానించడానికి అది తనకి మంచి అవకాశం.
ఆ తర్వాత పూల్ పార్టీ జరిగింది.
అంటే, మీకు తెలుసు కదా, నేను పార్టీలకు ప్రసిద్ధి చెందిన వాడిని.
హాలీవుడ్ లోనే అతిగొప్ప పార్టీలు ఇచ్చేవాడ్ని.
అంటే, ప్రపంచంలోనే అతిగొప్ప పార్టీలు ఇచ్చిన వాడిని నేను.
ఆ పార్టీలకు అందరూ రావాలని ఇష్టపడేవారు, తెలుసా?
చాలా సరదాగా ఉండేవి. అందరూ ఉత్సాహంగా ఉండేవారు.
మైఖేల్ కూపర్ లేకెర్స్ గార్డు 1978-1990
పెళ్లి అయినా, అవకపోయినా అలాంటి పార్టీలకు వెళ్తే ఇబ్బందిలో పడాల్సిందే.
ఆ పార్టీలకు తమ భర్తలను ఆహ్వానించారు కానీ తమను ఆహ్వానించలేదని
చాలా మంది భార్యలు బాధపడ్డారు.
సరేనా? కొంచెం ఆలోచించాలి కదా.
ఇలా... అలాంటి పనులు చేసేయకూడదు.
"నువ్వు ఇలా చేయకూడదు" అని నేను అతనితో చెప్పటానికి చూసా.
అందుకు, "ఉత్తినే అనవసరంగా నువ్వు పెద్ద రాద్ధాంతం చేస్తున్నావు" అన్నాడు.
అప్పుడు మేము మళ్ళీ పెద్దగా గొడవపడ్డాం.
"నువ్వు ఈ పార్టీ ఇస్తే, ఇక మనం విడిపోవాల్సిందే" అన్నాను.
నేను తగ్గలేదు, అతను కూడా తగ్గలేదు.
నా మనసులో, "ఇలాంటి వాడితో నేను ఉండలేను.
నాకు తనని పెళ్లి చేసుకోవాలని లేదు.
బహుశా, ఇదొక సంకేతం అయ్యుండొచ్చు.
అతను ఇక ఎన్నటికీ మారడు" అనిపించింది.
అంతే. మేము విడిపోయాం.
తాను నిజంగానే విడిపోతుంది అని నేను అనుకోలేదు.
అప్పుడు నేను చాలా బాధపడ్డాను.
సీజన్ పూర్తయిన తర్వాత, నేను ప్రతీసారి బహామాస్ కి వెళ్ళేవాడిని.
వెళ్లి అక్కడ ఒక వారం విశ్రాంతి తీసుకొని
నా శరీరానికి, మనసుకు విరామం ఇచ్చేవాడిని.
కుకీ కూడా చాలా ఒత్తిడిని అనుభవించింది. అది నేను కాదనను.
కానీ ఆమెకు నాకంటే మంచివి వాడు కావాలి.
నా చేత మూడు సార్లు పెళ్లి చేసుకుంటావా అని అడిగించుకొని
మళ్ళీ ఆ నిశ్చితార్థాన్ని తెగతెంపులు చేసుకోవాల్సిన పరిస్థితికి నోచుకోవడం తగదు.
ఆమెకు అలా జరిగి ఉండకూడదు. అంతకంటే ఎంతో మంచి జీవితానికి ఆమె అర్హురాలు.
సహచరుల గురించి మనం మాట్లాడుకుంటే...
ఆమె నాకు అన్ని విధాలా తగినది.
మా నాన్న నాకు ఫోన్ చేసి ఇలా చెప్పారు,
"జూనియర్, ఆ అమ్మాయిని పెళ్లి చేసుకోకుండా ఉండకు.
ఆ అమ్మయి నీ జీవితంలోకి రావడం ఒక వరం.
కాదనుకుంటే నువ్వు జీవితంలో అతి పెద్ద పొరపాటు చేసినవాడివి అవుతావు" అన్నారు.
అప్పుడు నాకు ఒక ఫోన్ వచ్చింది.
తను, "నేను పెళ్ళికి సిద్ధం" అన్నాడు.
నేను, "సరే. కానీ అది జరగాలంటే, మనం...
నువ్వు వెనక్కి వచ్చినప్పుడు, మనం వేగాస్ కి వెళ్లి పెళ్లి చేసుకోవాలి,
వెంటనే ఇది చేసేయాలి" అన్నాను.
నేను, "నాకు పెద్ద పెళ్లి అక్కరలేదు" అన్నాను.
అప్పటికే, నా సహనం నశించిపోయింది.
నేను, "పెళ్లి చేసుకుందాం" అన్నాను.
తాను, "నాకు చిన్న నిశ్చితార్థం చాలు.
"నీ మనసు మారే లోపు పెళ్లి చేసుకోవాలి" అంది.
నేను, "నా మనసును మార్చుకోను" అన్నాను.
లాన్సింగ్, మిషిగన్ సెప్టెంబర్ 14, 1991
నేను, "అతను రాకపోతే ఏంటి" అని ఆలోచించుకోవడం నాకు గుర్తుంది.
అప్పటికే ఎన్నో సార్లు రద్దు చేయడంతో మళ్ళీ
భయపడి ఆగిపోతాడేమో అని భయపడ్డాను.
రెడీ సినిమాలో హీరోయిన్ లాగ. కాకపోతే ఇక్కడ హీరో పారిపోతాడు.
అప్పట్లో నాకు కలిగిన ఒత్తిడి వల్ల నేను చాలా బరువు తగ్గిపోయాను
దాంతో నా పెళ్లి డ్రెస్ చాలా లూజ్ అయిపోయింది.
నేను చాలా భయపడుతూ గడిపాను, నా స్నేహితురాళ్ళు నాకు ధైర్యం చెప్తూ ప్రోత్సహించారు.
"వస్తాడు, నువ్వేం కంగారు పడకు" అని.
పెళ్లి సమయంలో మాలో ఎవరూ నవ్వింది లేదు.
"ఇప్పుడు మీరిద్దరూ భార్యా, భర్తలు" అని చెప్పినప్పుడు ఎవరూ "హల్లెలూయా" అనలేదు.
ఎవరైనా లోపలికి వచ్చిన ప్రతీసారి, నేను,
"వచ్చాడా? ఇంకా రాలేదా?" అని అడిగేదాన్ని.
ఇక అప్పటికి, మేమంతా, "సరేలే.
మనం అక్కడికి వెళ్లేసరికి, పెళ్లి జరిగితే, జరుగుతుంది" అనుకున్నాం.
-అవును. అవును. -అర్థమైందా? అప్పుడు...
-పెళ్లి జరిగింది. -అవును. చాలా అద్భుతంగా జరిగింది.
నేను ఆమెను చాలా కాలం ఎదురుచూసేలా చేశా.
కానీ మిషిగన్ లో ఉండి పెళ్లి చేసుకోవడం,
అది కూడా మా తల్లితండ్రులు, మిత్రుల మధ్య జరగడం అనేది,
చాలా గొప్పగా అనిపించింది.
నేను చర్చి వెనుక మా నాన్నతో కలిసి నిలబడ్డాను,
అప్పుడు వాళ్ళు తలుపులు తెరిచారు,
అది చూడగానే నేను కదలలేకపోయాను.
ఎందుకంటే, నేను అప్పటికీ, "నా వల్ల కాకపోతే ఏంటి" అనుకున్నాను.
అప్పుడు మా నాన్న, "బాగానే ఉన్నావా? పెళ్లి చేసుకోగలవా" అని అడిగారు.
నేను దీర్ఘంగా శ్వాస తీసుకొని, స్టేజి దగ్గరకి వెళ్ళాను.
ఆమె అంత అందంగా సిద్ధమై నిలబడడం చూసాక,
నాకు ఏడుపు వచ్చేసింది.
అది ఎంతో అందమైన సందర్భం.
-కుకీ ఒక రాకుమారిలా కనిపించింది. -అవును, నిజమే.
చాలా అందంగా ఉంది. ఇయర్విన్ కూడా.
-మీరు గమనిస్తే, అతను... -అవును, దీర్ఘంగా శ్వాస వదలిలాడు.
అవును. అవును. అవును.
అంటే, "ఈమె నాది అయింది. అంతా బాగానే జరిగింది. ఏం పర్లేదు" అన్నట్టు.
ఇప్పుడు మీరిద్దరూ భార్యాభర్తలు అయ్యారు.
నువ్వు పెళ్లి కూతురిని ముద్దు పెట్టుకోవచ్చు.
మేమిక కలిశామని తెలుసుకోవడం
కలిసి ఒక కుటుంబాన్ని నిర్మించుకోగలం అన్న భావన
చాలా అద్బుతంగా అనిపించింది.
ప్యారిస్ అక్టోబర్ 18, 1991
ఎన్.బి.ఏ ప్రీసీజన్
మేము లేకెర్స్ తో కలిసి ప్యారిస్ కి వెళ్లి
ఫ్రెంచ్ జట్లతో ఆడనున్నాం కాబట్టి,
"అదే పనిలో హనీమూన్ కూడా చేసేసుకుంటే బాగుంటుందేమో" అనుకున్నాం.
గత రాత్రి. సరే. ఈసారి బాగా ఫోటో దిగుతాను.
కుకీ, నేను కలిసి హనీమూన్ కి వచ్చి, కాస్త షికార్లు చేస్తున్నాం.
రాత్రిళ్లు ఒకరితో ఒకరం మాట్లాడుకుంటూ, ఇద్దరం బాగా ఎంజాయ్ చేస్తున్నాం.
మా కాలేజీ రోజుల్లో ఎలా ఉండేవారేమో ఇప్పుడు అలా అనిపిస్తుంది.
నేను చాలా నెలల ముందు నుండే గర్భ నిరోధక మాత్రలు తీసుకోవడం మానేశా
ఎందుకంటే పెళ్లి చేసుకోవడానికి సిద్దమవుతున్నాం కదా.
మేము ప్యారిస్ లో ఉండగా, కొన్ని సంకేతాలు కనిపించాయి అనుకున్నాను.
టెస్ట్ తీసుకుంటే మంచిదేమో.
కానీ టెస్ట్ ఫ్రెంచ్ లో ఉండడంతో మాకు అది దొరకలేదు.
అప్పుడు మా రూమ్ శుభ్రం చేయడానికి ఒక పని అమ్మాయి వచ్చింది,
నేను ఆమెకు ఆ టెస్టు చూపించాను,
అప్పుడు... ఆమె...
ఆమె, "వుయ్, వుయ్" అంది.
మేమిద్దరం కలిసి పిల్లల్ని కనాలి అనుకున్నాం,
కాబట్టి చాలా సంతోషించాం.
నేను చివరికి కుకీని పెళ్లి చేసుకున్నాను, ఇప్పుడు ఆమె గర్భవతి కూడా.
ఇప్పుడిక మా సీజన్ కోసం సిద్ధమయ్యే సమయమైంది.
మేము ఎలాగైనా బుల్స్ ని ఓడించాలి.
గ్యారీ విట్టి లేకెర్స్ అథ్లెటిక్ ట్రైనర్ 1984-2016
మేము, "ఇప్పుడు... ఇప్పుడు మన టీమ్ ఉన్న ఫామ్ చూస్తుంటే...
కచ్చితంగా ఫైనల్స్ కి వెళ్ళగలం" అనుకున్నాం.
మేము ఎనిమిది గేమ్స్ ఉన్న ప్రీసీజన్ లో ఆరు గేమ్స్ ఆడాం,
సాల్ట్ లేక్ సిటీ అక్టోబర్ 26, 1991
మేము సాల్ట్ లేక్ కి బయలుదేరాం. హోటల్ కి వెళ్లాం.
ఆఫీస్ కి ఫోన్ చేయమని నాకు మెసేజ్ లు వచ్చాయి.
అప్పుడు నేను జెర్రీతో మాట్లాడితే, ఆయన, "మ్యాజిక్ ని ఇంటికి పంపేయ్" అన్నాడు.
"ఎందుకు?"
"అది నేను చెప్పలేను, కానీ అతను మాకిక్కడ కావాలి" అన్నారు.
"వెంటనే కావాలి."
జెర్రీ ముందెన్నడూ, నాతో అలా మాట్లాడలేదు.
అంటే, "నాకు తెలిసింది ఒకటి నీకు కూడా తెలియాలి" అన్నట్టు.
కాబట్టి నేను, "సరే" అని చెప్పి అతనికి ఫోన్ చేశా.
"ఇలా చూడు, నువ్వు ఇంటికి వెళ్ళాలి" అన్నాను.
అప్పుడు నేను, "సరే. అలాగే. కానీ ఎందుకు" అన్నాను.
అందుకు ఆయన, "ఏమో, నాకు కూడా తెలీదు. కానీ నువ్వు వెంటనే వెనక్కి రావాలి అన్నారు" అన్నాడు.
నేను, "గేమ్ అయిన వెంటనే ఇంటికి వెళ్తాం కదా,
రేపు కలుస్తాలే" అన్నాను.
ఆయన, "లేదు, నువ్వు వెంటనే బయలుదేరాలి" అన్నారు.
నాకు డాక్టర్ మెల్ మ్యాన్ నుండి ఫోన్ వచ్చింది. ఆయన...
లాన్ రోసెన్ మ్యాజిక్ ఏజెంట్ 1987-1996
"అతను వెంటనే యుటాహ్ నుండి రావాలి" అన్నాడు. నేను, "ఎందుకు?" అన్నా, ఆయన, "చెప్పలేను" అన్నాడు.
"ఇయర్విన్ ఇంటికి రావాలి." "తాను ఆడొచ్చా?" "లేదు, ఆడకూడదు.
డాక్టర్ మైఖేల్ మెల్ మ్యాన్ లేకెర్స్ జట్టు డాక్టర్ 1981-1995
అతను వెనక్కి రావాలి. ఆట ఆడకూడదు.
అతను వచ్చిన వెంటనే నేను నా ఆఫీసులో కలుస్తా" అన్నాను.
మేము యూటాహ్ లో ఉన్నాం, మ్యాజిక్ ఆట ఆడాల్సి ఉంది.
కానీ మేము అరేనాకి వెళ్లేసరికి, మ్యాజిక్ అక్కడ లేడు.
ఎల్ఏకి తిరిగి వెళ్ళిపోయాడు అన్నారు.
ఏదో బలహీనత, జలుబు చేసింది అన్నారు.
మేము అప్పటికే అతనికి ప్రీసీజన్ ఫిజికల్ టెస్ట్ చేసాం.
ఏదైనా సమస్య ఉండి ఉంటే
అతని ప్రీసీజన్ ఫిజికల్ టెస్టులో తెలిసి ఉండేది.
క్యాన్సర్ ఆహ్? అంటే, అతనికి ఏమైంది?
లాస్ ఏంజెలెస్
నేను నేరుగా డాక్టర్ మెల్ మ్యాన్ ఆఫీసుకు వెళ్ళాను.
ఆయన ఆఫీసు మూడవ ఫ్లోర్ లో ఉన్నట్టు ఉంది.
అప్పటికి సాయంత్రం 5:30 అయినట్టు ఉంది.
ఎదురుచూసే గదిలో ఎవరూ లేరు.
అప్పుడు డాక్టర్ మెల్ మ్యాన్ తలుపు తీసి
"హే, ఇయర్విన్, వచ్చి కూర్చోకూడదు?" అన్నారు.
నేను కళ్ళు మూసుకుంటే అతను, లాన్ నా గదిలో
కూర్చున్నప్పుడు నా గది ఎలా ఉందో కూడా నాకు గుర్తుంది.
నేను కూర్చున్నాను, అప్పుడు,
అతని మొహం చూస్తేనే ఏదో సమస్య ఉందని అర్థమైంది.
ఆయన తన డెస్క్ డ్రాయర్ తెరిచి
ఫెడ్ ఎక్స్ కవర్ తీసి, అందులో ఉన్న ఒక డాక్యుమెంట్ బయటకు తీశారు.
తరువాత ఆయన...
ఆయన, "దురదృష్టవ శాత్తు నీకు హెచ్ఐవి ఉందని తేలింది" అన్నారు.
హెచ్ఐవి-1 యాంటిజెన్ మరియు హెచ్ఐవి-1/హెచ్ఐవి-2 యాంటీబాడీస్ ఉన్నాయని తేలింది.
హెచ్ఐవి సోకినట్టు ల్యాబ్ రిపోర్టులు కూడా ఉన్నాయ్.
నేను అక్కడే నిశ్శబ్దంగా కూర్చుండిపోయాను.
నమ్మలేకపోయా...
దిగ్బ్రాంతి చెందాను.
నేను, "కచ్చితంగానా" అన్నాను.
ఒకసారి నిమ్మళించుకున్నాకా, నేను,
"సరే, అయితే... ఇప్పుడు ఏం చేయాలి?
నేను చనిపోతానా?" అని అడిగాను.
ఆయన, "అంటే, ఇంకా ఏమీ తెలీదు" అన్నారు.
"అలాగే, నా సమస్యలు ఇవి.
నాకు భార్య ఉంది. ఆమె గర్భవతి.
ఆమెతో నేను ఏమని చెప్పాలి" అన్నాడు.
మేము ఎంతో అందమైన జీవితాన్ని ఊహించుకుంటున్నాం,
కానీ ఇప్పుడు ఈ దారుణమైన విషయం తెలిసింది.
నేను అక్కడ అలా కుర్చీలో కూలబడిపోయి, "ఓరి, దేవుడా.
ఇప్పుడు నేను ఇంటికి వెళ్లి ఆమెతో ఈ విషయాన్ని ఎలా చెప్పాలి?" అనుకున్నాను.
ఈ వార్త తనను కుప్పకూలిపోయేలా చేస్తుందని నాకు తెలుసు.
నేను గేమ్ చూడడానికి సిద్ధం అవుతున్నాను,
అప్పుడు ఫోన్ మోగింది.
ఇయర్విన్ ఫోన్ చేసాడు.
తను, "నేను ఇంటికి వస్తున్నాను, వచ్చిన తర్వాత విషయం చెప్తాను" అన్నాడు.
తాను గేమ్ ఆడడం లేదంటే ఏదో పెద్ద విషయమే జరిగి ఉంటుందని నాకు తెలుసు.
ఆ ఎదురు చూపు చాలా కష్టంగా గడిచింది.
బహుశా నా జీవితంలో నేను చేసిన అతి కష్టమైన పని అదే.
అంటే, మీరు ప్రేమించిన వారికి
మిమ్మల్ని ప్రేమించే వారికి ఆ విషయం చెప్పడమంటే...
అతను తలుపు తీసి లోపలికి వచ్చి, నావైపు చూసి,
"మనం మాట్లాడుకోవాలి" అన్నాడు.
"ఇది చెప్పడం కంటే ఇంకేం చేయాలో నాకు తెలియడం లేదు.
నాకు ఎయిడ్స్ కి కారణమయ్యే హెచ్ఐవి పాజిటివ్ వచ్చింది" అన్నాడు.
తాను ఏడవడం ప్రారంభించింది...
అది చూసి నా మనసు విరిగిపోయింది.
తెలుసా? నా మనసు విరిగిపోయింది.
"ఓరి దేవుడా. నువ్వు చనిపోతావా" అనుకున్నాను.
అది సోకిందని మేము విన్న వారంతా చనిపోయారు.
అప్పుడు ఆమె, "సరే, మరి నా సంగతి ఏంటి?
మన బిడ్డ సంగతి ఏంటి?" అని అడిగింది. నేను అందుకు సమాధానం ఇవ్వలేకపోయా.
ఓరి, దేవుడా. నా బేబీ.
నా కడుపులో ఉన్న బిడ్డ సంగతి ఏంటి?
నా బిడ్డ పరిస్థితి ఏం కావాలి?
నేను, "అయ్యో. ఇలా కాకూడదు" అనుకున్నాను.
క్రిస్టిన్ జాన్సన్ తల్లి
నేను, "తమాషా చేస్తున్నావా" అనుకున్నాను.
అప్పట్లో ఈ జబ్బు గురించి ఎవరికీ పెద్దగా తెలీదు.
ల్యారీ జాన్సన్ అన్న
తెలిసిందల్లా, చనిపోతారని మాత్రమే.
మేము భోజనానికి సిద్ధం అవుతున్నాం,
కానీ వెంటనే పర్సు తీసుకొని కార్ ఎక్కి బయలుదేరాను.
వెంటనే ఏడవడం మొదలుపెట్టాను.
ప్రార్థన చేయడం మొదలుపెట్టాను, ఏడ్చాను, బాగా ప్రార్థన చేశాను.
ఎవరో నన్ను పెద్ద ఇనుప రాడ్ తో కడుపులో గుద్దినట్టు అనిపించింది.
మేమంతా దిగాలుగా అయిపోయాం, కానీ మా అమ్మా, నాన్నా బాధపడడం చూడడం
నన్ను తట్టుకోలేనంత బాధకు గురి చేసింది.
కిమ్బెర్లీ జాన్సన్ రే అక్క
నేను, "దేవుడా, నా బిడ్డను తీసేసుకోకు. నా బిడ్డను తీసేసుకోకు, దేవా.
దయచేసి వాడికి ఆయుష్షు ఇవ్వు" అని ప్రార్థించాను.
చాలా ఏడ్చాను. నన్ను నేను నెమ్మది పరుచుకోవడానికి కొంత సేపు ఒక్కదాన్నే ఉండిపోయాను.
పెర్ల్ జాన్సన్ అక్క
అలాగే.
ఈలోపు ఫోన్ మోగింది. మా అమ్మ కొంతసేపు ఫోన్ లో మాట్లాడింది.
ఆండ్రే జాన్సన్ కొడుకు
అప్పుడు ఆమె, "మీ నాన్న నీతో మాట్లాడాలి అన్నారు" అంది.
ఆయన నాకు చెప్పడానికి ప్రయత్నించిన సందర్భం నాకు ఇంకా గుర్తుంది.
అంటే, "నాకు హెచ్ఐవి పాజిటివ్ వచ్చింది.
దాని గురించి డాక్టర్లకు పెద్దగా తెలీదు.
కానీ నాకేం కాదులే" అన్నారు.
ఆ తర్వాత మా అమ్మతో మాట్లాడారు. ఇప్పుడు ఏం చేయాలో తెలుసుకొవడానికి.
డాక్టర్లతో మాట్లాడాం. కానీ డాక్టర్లు, "ఆయనతో వీలైనంతగా గడపండి
ఎందుకంటే... ఆయన బహుశా ఇంకొన్ని ఏళ్లకు మించి బ్రతకడు" అన్నారు.
అక్టోబర్ 27, 1991
మేము తర్వాతి రోజు ఉదయం లేచి, డాక్టర్ ఆఫీసుకు వెళ్లాం.
అయన నాకు పరీక్ష జరిపారు.
మా రిజల్ట్స్ రావడానికి కొన్ని రోజులు పట్టింది.
విషయం తెలుసుకోవడానికి అలా ఎదురుచూడడం చాలా బాధాకరంగా ఉండింది.
అది నా జీవితంలోనే అత్యంత దారుణమైన సమయం,
అలా ఎదురు చూస్తూ, ఆలోచించుకుంటూ గడపడం...
నా తల్లితండ్రుల గురించి, అన్నలు ఇంకా అక్కల గురించి, నా కొడుకు ఆండ్రే గురించి.
ఇక అన్నీ చక్కబెట్టుకొనే సమయమైందా?
నేను చావును ఎదుర్కొంటున్నాను అనుకున్నాను.
నిద్ర పట్టలేదు. దాని గురించి ఆలోచిస్తూ కూర్చున్నాను...
"తనను నేను నా చేతుల్లోకి తీసుకోవడం ఇదే చివరి సారి అవుతుందా" అనుకోవడం.
అతను, కుకీ ఇక్కడికి వచ్చారు.
వారు వచ్చి, తలుపులు తీశారు.
కన్నీళ్లు తప్ప వారి మోహంలో ఇంకేం లేదు.
నేను మాత్రం ఏం చెప్పగలను? అసలు ఏం చేయగలం?
అప్పుడు ఇయర్విన్, "నువ్వు, నేను కలిసి వెళ్దాం.
బీచ్ లో నడుద్దాం పదా" అన్నాడు.
మేము నడవడం ప్రారంభించాం, అతను మాట్లాడడం మొదలుపెట్టాడు.
నేను అతనికి చెప్పాను, "ఏమైనా జరిగితే,
దయచేసి నా కుటుంబానికి లోటు లేకుండా చూసుకో" అన్నాను.
"ఇక బాస్కెట్ బాల్ ఆడడం మానేయాలేమో" అన్నాడు.
అలాగే ఒక సందర్భంలో, "నాకు బ్రతకాలని లేదు.
ఆత్మహత్య చేసుకుంటానేమో' అన్నాడు.
అక్టోబర్ 30 1991
తన రక్తాన్ని ఒక డాక్టర్ కి పంపించాం, డాక్టర్ డేవిడ్ హో
ఆయన ఆరోన్ డైమండ్ ఎయిడ్స్ ఇన్స్టిట్యూట్ లో పని చేస్తారు.
టైమ్ మ్యాన్ ఆఫ్ ది ఇయర్ డాక్టర్ డేవిడ్ హో
నేను 1980ల నుండే హెచ్ఐవి/ఎయిడ్స్ మీద పని చేయడం ప్రారంభించాను.
నేను లాస్ ఏంజెలెస్ లో పెరిగాను,
నా చిన్న నాటి నుండే నేను లాస్ ఏంజెలెస్ లేకెర్స్ అభిమానిని.
డాక్టర్ డేవిడ్ హో ఎయిడ్స్ పరిశోధకుడు
కాబట్టి, మ్యాజిక్ అంటే తెలియకుండా ఎలా ఉంటుంది చెప్పండి?
ఆయన ఫోన్ చేసాడు, ఫోన్ లో, "ఇయర్విన్ చాలా బలహీనంగా ఉన్నాడు.
అతని టి-సెల్స్ సంఖ్య 203 మాత్రమే ఉంది" అన్నాడు.
అంటే, అతను "సరిహద్దుకు" దగ్గరగా ఉన్నాడని అర్ధం.
ఆ సంఖ్య 200కు చేరితే, ఎయిడ్స్ వచ్చినట్టే.
అది చాలా ప్రమాదకరమైన పరిస్థితి.
అతను అప్పటికే లిమిట్ కి చేరుకున్నాడు,
అంతకు తగ్గితే, ఎన్నో ఇన్ఫెక్షన్లు సోకే ప్రమాదం ఉంటుంది.
మేము అతను ఎన్నాళ్లు బ్రతుకుతాడని మాట్లాడుకున్నాం.
గరిష్ఠంగా రెండు, లేదా మూడు ఏళ్ళు కావచ్చు అనుకున్నాం.
అప్పటికే టి-సెల్స్ 200లలో
ఉండడంతో ఇంకొక ఐదేళ్లు కూడా అతను బతకగలడనే నమ్మకం నాకు లేకుండా పోయింది.
టి-సెల్స్, కొన్ని రకాల ఇన్ఫెక్షన్స్ రాకుండా చూసుకోవడంలో మన రోగనిరోధక శక్తికి సహాయపడతాయి,
యాంటీ-బాడీలు చేయడానికి, లేదా ఇతర సంహారక టి-సెల్స్ స్పందనలకు సహకరిస్తాయి.
కాబట్టి అతని శరీరంలో ఆ సెల్స్ సంఖ్య తగ్గిపోతే
శరీరంలో రోగనిరోధక శక్తిని నియంత్రించే వీటిపై హెచ్ఐవి దాడి చేస్తుంది.
కాబట్టి, ఆ వ్యక్తి శరీరం మన వాతావరణంలో ఉండే
వైరస్ మరియు ఇతర హానికరమైన వ్యాధికారక క్రిములను సంహరించలేదు.
డాక్టర్ అంథోని ఫౌసి డైరెక్టర్, నైడ్
ఈ మహమ్మారి ఒక కొత్త రకం జబ్బు అని తెలిసిన మొదటి కొన్ని వారాల నుండే
నేను దానిపై పని చేసే బృందంతో కలిసి పని చేస్తున్నాను.
గత పది ఏళ్లలో, మాలిక్యులార్ బయాలజీలో సాధించిన పురోగతి కారణంగా
ఎన్ఐహెచ్ లో, మరియు దేశమంతటా ఎన్ఐహెచ్ సహకార
యూనివర్సిటీలలో ఉన్న శాస్త్రవేత్తలు, వారి పరిభాషలో ఎయిడ్స్ వైరస్
జీనోమ్ మ్యాప్ అని పిలిచే దానిని సృష్టించడానికి వీలుపడింది.
హెచ్ఐవి జీనోమిక్ మ్యాప్
అది చాలా కీలకమైన సమయం, 1991,
ఎందుకంటే అప్పట్లో ఇందుకు సరిపడే మందులు మన దగ్గర లేవు.
మీకు ప్రారంభ దశలోనే జబ్బు ఉందని నిర్ధారణ అయితే, అదృష్టవంతులే అని చెప్పొచ్చు.
నా సలహా ఏంటంటే, ప్రస్తుతానికి మనకు అందుబాటులో ఉన్న మందులు వాడి
మీ రోగనిరోధక శక్తిని వీలైనంత వరకు కాపాడుదాం.
కొంత కాలం గడిచిన తర్వాత, మరింత మెరుగైన మందులు అందుబాటులోకి వస్తాయి.
అప్పట్లో, ఏజిటి అనబడే ఒక్కటే మందు ఉండేది.
దాన్ని, రోజుకు మూడు నుండి అయిదు సార్లు వేసుకోవాల్సి వచ్చేది.
కాబట్టి, దాని ప్రభావం నా శరీరం మీద పడేది.
ఏజిటి వేసుకొనేవారికి రక్తహీనత, వాంతులు, వెగటు పుట్టేది.
కానీ ఒక ప్రొఫెషనల్ క్రీడాకారుడిపై పడే తీవ్రమైన శారీరక ఒత్తిడి
ఈ మందు వేసుకోవడం వల్ల అతని ఆరోగ్యానికి
ప్రమాదకరంగా మారుతుందా లేదా అనేది మాకు తెలీదు.
డాక్టర్ హో నాతో, "నేనిక బాస్కెట్ బాల్ ఆడకూడదు.
ఇక ఆటను వదులుకోవాల్సిందే" అన్నారు.
అతను తన జట్టు సభ్యులకు కూడా చెప్పలేదు.
అయితే, నేను, ఇయర్విన్ ఇంకా కుకీ మాట్లాడుకున్నాం.
మొదట్లో, కుకీ,
"మేము ఈ విషయాన్ని బయట పెట్టము.
అతను బాస్కెట్ బాల్ నుండి రిటైర్ అవుతున్నాడు అని చెప్తాం" అంది.
ఈ విషయం ప్రైవేటుగా ఉంటే, నేను కొద్దో
గొప్పో తట్టుకొని నిలబడగలను,
కానీ ప్రపంచమంతా ఈ విషయం తెలుసుకోవడం నాకు ఇష్టం లేదు.
జనానికి నిజం చెప్తే, వారు మాతో వ్యవహరించే తీరు మారిపోతుంది.
ఇక మాతో కలిసి ఉండాలని అనుకోరు.
మమ్మల్ని ముట్టుకోవడానికి భయపడతారు. అంటే అలాంటివి జరుగుతాయి.
విషయం ఏంటని ప్రెస్ వారికి చెప్పాలి...
జెర్రీ వెస్ట్ లేకెర్స్ జనరల్ మ్యానేజర్ 1982-1994
...చెప్పి ఏం జరుగుతుందని తెలిపితే మంచిది.
అలాగని మొత్తం విషయం బయట పెట్టాల్సిన పని లేదు.
కానీ ఈ విషయం, దేశమంతటా అలాగే ప్రపంచమంతటా ఫేమస్ అయిపోతుంది.
"మేము ఏమని చెప్పాలి?"
అందరూ నన్ను అడగడం మొదలెట్టారు.
"మనం అతనికి వైరల్ జ్వరం వచ్చింది అని చెపుదాం" అన్నారు.
క్రీడల విషయానికి వస్తే, నేడు ఎన్.బి.ఏ ప్రారంభ రాత్రి.
సాధారణ సీజన్ 12 గేమ్స్ తో మొదలవుతుంది.
నవంబర్ ఒకటి, 1991
ఇక్కడ ముఖ్య ప్రశ్న ఏంటంటే, ఎయిర్ జోర్డాన్ చికాగోకి ఇలాగే విజయాలను తేవడంలో సఫలం అవుతాడా?
జ్వరం కారణంగా లేకెర్స్ మొదటి మూడు ఆటలు
మిస్ అయిన జాన్సన్ రెండు రోజుల క్రితం ప్రాక్టీసుకి వచ్చారు.
ఆయన ప్రెస్ తో మాట్లాడి, త్వరలోనే ఆటలోకే తిరిగి చేరతానని చెప్పారు.
ప్రాక్టీసు చేయకపోవడం కారణంగా దెబ్బ తగిలించుకోవడం లేదా
అనుకోని ప్రమాదం జరిగేలా ఏమైనా చేయడం మంచిది కాదు.
కాబట్టి, నేను ప్రాక్టీసు చేయడం లేనందున ముందు నేను కాస్త సాధన చేయాలి.
నాకు అవసరమైన పట్టిష్టత రావాలి కదా.
ఇక్కడి వాతావరణాన్ని చూస్తుంటే, నాకు...
-అప్పుడే బాగా అనిపిస్తుందా? -అవును, చాలా బాగా అనిపిస్తుంది.
-ఇవాళ రాత్రి ఆడనున్నారా? -ఇవాళ రాత్రికి నేను ఆడలేను.
-నన్ను మిస్ అవుతావా? -నిన్ను ఇవాళ రాత్రి బాగా మిస్ అవుతాను.
-సరే, క్రిస్మస్ కి కలుద్దాం ఐతే. -...ఈ రాత్రికే, మిత్రమా.
సరే. మిత్రమా, ఎలా ఉన్నావు, బేబీ?
అంటే, రోజూ ఎవరొకరు ప్రశ్నించేవారు.
రోజులు గడిచేకొద్దీ,
మేము చెప్పిన జ్వరం కథపై అనుమానాలు మొదలయ్యాయి.
మీడియాతో సహా అందరికీ అనుమానం వచ్చింది.
లేకెర్స్ యొక్క మ్యాజిక్ సీజన్ ప్రారంభంలో ఆడకపోవచ్చు
అతని గౌరవార్థం
అలాగే మాకు చెప్పిన దాన్ని నమ్మాలనే ఆలోచనతో మేము ఊకొట్టాం,
కానీ అంతలోనే గ్రహించి, "ఒక్క నిమిషం ఆగండి" అనుకున్నాం.
రాండి కెర్డూన్ ఎల్ఏ లోకల్ రేడియో జర్నలిస్ట్ 1989-1995
మేము ప్రతీ విషయంలో కూపీ లాగము.
ఎవరికైనా చేతులు బెణకడం లేదా అలాంటిది జరిగినప్పుడు
లేదా కడుపు పాడైనప్పుడు మేమేం పట్టించుకోము.
కానీ ఇక్కడ మాకు చెప్పని విషయం ఏదో ఉంది.
జనం ఎలా అంటే...
సణగడం మొదలై, "లేదు లేదు. అలాంటిది ఏమీ అయ్యుండదు" అనుకోవడం మొదలైంది.
నేను నా కుటుంబానికి అబద్ధం చెప్పాల్సి వచ్చింది.
నా జట్టుకు, హెడ్ కోచ్ కి అబద్ధం చెప్పాల్సి వచ్చింది.
ప్రపంచానికే అబద్ధం చెప్పాల్సి వచ్చింది, సరేనా?
మేము మొత్తం ప్రపంచానికే అబద్ధం చెప్పాం.
ప్రతీ రోజూ, ఒకవిధమైన భయంతో నిద్ర లేవడం,
"ఓరి, దేవుడా. ఇంకొక రోజు వచ్చింది" అనుకోవడం నాకు గుర్తుంది.
ప్రతీ రోజు, "సరే, ఇవాళ కూడా ఏమీ జరగదు.
దేవుడి దయతో, ఈ రోజు సాఫీగా సాగిపోవాలి.
నమ్మకం ఉంచాలి, నమ్మకంతో ముందుకు పోవాలి" అనుకునేదాన్ని.
నవంబర్ మూడు, 1991
మేము మళ్ళీ రిజల్ట్స్ కోసం వెళ్లాం.
నేను కళ్ళు తిరిగి పడిపోతానేమో అనుకున్నాను.
వారు, "మంచి విషయం ఏంటంటే, మీకు లేదు.
మీకు లేకపోతే, మీ బిడ్డకు కూడా లేనట్టే" అన్నారు.
అబ్బా, రిజల్ట్స్ వచ్చాక చాలా సంతోషించాం.
ఇద్దరం ఒకరిని ఒకరం హత్తుకున్నాం.
తర్వాత నేను మళ్ళీ వెనక్కి వెళ్లి...
ఒక చిన్న కుర్రాడిలా ఏడ్చాను.
నేను బ్రతకడానికి ఒక కారణం దొరికింది అనిపించింది.
ఆ తర్వాత, నేను ఇప్పుడు ఏమేం చేయాలో తెలుసుకోవడానికి
ఈ జబ్బు ఉన్న ఇంకొకరిని వెతికి పట్టుకోవాలి.
నా రోజువారీ జీవితం ఇక ఎలా ఉండబోతుంది?
అనేక లక్షల మందికి స్ఫూర్తిగా
నిలిచిన మహిళను మీకు పరిచయం చేయడానికి గర్విస్తున్నాను...
ఎయిడ్స్ సంగతి ఏంటి?
...ఈమె 11 ఏళ్లుగా హెచ్ఐవితో బ్రతుకుతుంది,
పీడియాట్రిక్ ఎయిడ్స్ ఫౌండేషన్ సహ వ్యవస్థాపకురాలు, ఎలిజబెత్ గ్లాసర్. ధన్యవాదాలు.
తన గురించి ఒక ఆర్టికల్ చదివిన తర్వాత, నేను ఎలిజబెత్ గ్లాసర్ ని సంప్రదించాను.
నేను ఇయర్విన్ ఆమెను కలవాలని అనుకున్నాను.
పదకొండు ఏళ్ల క్రితం...
నా మొదటి బిడ్డకు జన్మనిస్తున్నప్పుడు,
నాకు రక్త స్రావం జరిగి, మూడున్నర లీటర్ల వరకు రక్తాన్ని ఎక్కించాల్సి వచ్చింది.
నాలుగు ఏళ్ల తర్వాత, నాకు ఎయిడ్స్ వైరస్ సోకిందని తెలిసింది,
నాకు తెలియకుండానే, నా బిడ్డ ఎరియల్ కి కూడా పాల ద్వారా
దాన్నినేను సంక్రమింపజేసాను,
అలాగే గర్భంలో ఉన్న నా కొడుకు, జేక్ కి కూడా.
నేను లాన్ తో మాట్లాడుతూ,
ప్రపంచానికి నా సంగతి చెప్తే
ఎంత వరకు మంచి జరుగుతుంది, ఎంత చెడు జరుగుతుంది...
అన్న విషయాలు చర్చించాను.
నేను ఆమెతో ఒక మాట అడిగాను. "నేను ఏం చేయాలి" అని అడిగాను.
అందుకు ఆమె... ఏమాత్రం సంకోచించకుండా చెప్పింది. "అందరికీ చెప్పేయండి" అంది.
"ఈ జబ్బుకు మీరు ప్రాతినిధ్యం వచించాలి.
ఎయిడ్స్ వ్యాధికి మీరు గుర్తింపు తీసుకురండి. మాకు ఆ మద్దతు కావాలి" అంది.
మా ఆరోగ్య విషయాలను మాకు చెప్పినప్పుడు...
మా కుటుంబంలో ముగ్గురికి ఎయిడ్స్ లేదా హెచ్ఐవి వైరస్ సోకి ఉంది...
మా డాక్టర్ అప్పుడు, "ఎవరికీ చెప్పకండి. ఇలాంటి సమాచారం తెలుసుకోవడానికి ప్రపంచం సిద్ధంగా లేదు" అన్నారు.
అప్పుడు ఆమె, "మ్యాజిక్ జాన్సన్ నా కొడుకు జీవితాన్ని కాపాడబోతున్నాడు.
నేను బ్రతకకపోవచ్చు. నా కూతురు చనిపోయింది.
కానీ అతను జేక్ జీవితాన్ని కాపాడగలడు.
ఈ జబ్బుకు అతనొక చిరునామా కాగలడు" అంది.
మేము ఆమెను కలిసినప్పుడు, ఆమె రావడంతోనే మాలో
ఎంతో నమ్మకాన్ని కలిగించింది.
ఎందుకంటే, ఆమె కోపపడి, "మీకు వీలైనంతగా ఇందులో
పాలు పంచుకోండి" అంది.
"చికిత్స కోసం ప్రయత్నిస్తున్న వారితో కలిసి పని చేయండి.
ఈ వ్యాధికి లోనైన వారితో కలిసి పని చేయండి.
ఏమైనా కానీ, అందులో ఒక భాగం కండి. మీ వంతు కృషి చేయండి" అంది.
కొన్ని సార్లు దేవుడు కొంతమందిని ఒక ఉద్దేశంతో కొన్ని పరిస్థితుల్లో పెడతాడని తెలుసుకున్నాను.
అలాగే ఇప్పుడు ఆయన ఉద్దేశం
ఈ జబ్బుకు ఒక రాయబారిగా నిలబడి
వీలైనంత మందికి సహకరిస్తూ, వారిని కాపాడడమే అనుకుంటున్నాను.
కాబట్టి ఆ రాత్రి నా ఇంట్లో, నవంబర్ ఆరున, మేము,
"నవంబర్ ఎనిమిదిన ప్రెస్ కాన్ఫరెన్స్ పెడదాం.
విషయాన్ని వెల్లడిద్దాం" అనుకున్నాం.
మంచిది. పూర్తయింది.
ఇయర్విన్ కి కొంత సమయం ఉంటుంది, మేము కూడా బాగా ప్లాన్ చేయగలుగుతాం.
నవంబర్ ఏడు, 1991
మాములు రోజే, కదా?
తర్వాత రోజు ప్రెస్ కాన్ఫరెన్స్ కి సిద్ధం అయ్యాము. నేను నా ఆఫీసుకు త్వరగా వెళ్లాను.
ఉదయం తొమ్మిది ప్రాంతంలో, ఒక స్థానిక రేడియో రిపోర్టర్ నుండి ఫోన్ వచ్చింది,
అతను నాతో, "లాన్, ఇయర్విన్ కి ఎయిడ్స్ ఉందని నాకు రిపోర్ట్ దొరికింది" అన్నాడు.
నన్ను న్యూస్ డైరెక్టర్ ఆఫీసుకు పిలిచారు.
అప్పుడు న్యూస్ డైరెక్టర్ నాతో, "సరే, మనకు సమాచారం అందింది.
మ్యాజిక్ కి హెచ్ఐవి ఉంది, అతను రిటైర్ అయిపోతున్నాడు" అన్నారు.
నేను వెంటనే ఫోన్ చేశాను.
నేను, "రాండి, ఈ సమాచారాన్ని ఇంకెవ్వరికీ ఇవ్వకు.
నేను నీకు మళ్ళీ ఫోన్ చేస్తాను,
దయచేసి ఈ విషయాన్ని ఎవరికీ చెప్పకు" అన్నాను.
"ఈ విషయం నిజమో కాదో నాతో చెప్పు" అన్నాను.
ఆయన కాదు అనలేదు.
మాకు ఆ విషయం తెలిసినప్పుడు, కచ్చితంగా నిజమే అన్నట్టు చెప్పారు,
దాంతో చాలా విషయాలు అర్థమయ్యాయి.
ఈ విషయమై ఇంకా సమాచారం ఏమీ రాలేదేంటా అన్నదానికి సమాధానం అందింది.
అంతా గోప్యంగా ఎందుకు ఉందో తెలిసింది.
నేను కార్ లో ఉండగా, మేము విషయాన్ని బయట పెట్టాం.
నా ప్రపంచం నాశనమైపోతుందేమో అన్నట్టు అనిపించింది.
నా స్నేహితుడు ఈ విషయాన్ని పబ్లిక్ కి చెప్పనున్నాడు.
మేము లొయోల దగ్గర సాధన చేస్తున్నాం,
అప్పుడు జెర్రీ వెస్ట్ నుండి ఫోన్ వచ్చింది.
జెర్రీ నాతో, "సమాచారం లీక్ అయింది.
మ్యాజిక్ కి హెచ్ఐవి ఉందని ఒక రేడియో పాత్రికేయుడు సమాచారం అందిస్తున్నాడు.
అందరినీ జిమ్ నుండి బయటకు తీసుకురా" అన్నాడు.
అప్పుడు గ్యారీ విట్టి మేము ప్రాక్టీసులో ఉండగా వచ్చి, "ఇలా చూడండి...
అందరూ మీ కార్ ఎక్కి నేరుగా ది ఫోరమ్ కి వెళ్ళండి.
ఎక్కడా ఆగొద్దు. ఎవరితోనూ మాట్లాడొద్దు" అన్నాడు.
నేను, "ఇలా చూడండి, అన్నీ రద్దు చేసేయండి.
ది ఫోరమ్ కి వచ్చి నన్ను కలవండి.
మీరు ఇవాళ వినబోయే సమాచారం మీ జీవితాలను మార్చేయగలదు" అన్నాను.
నేను నేరుగా ది ఫోరమ్ కి వెళ్ళాను.
వాళ్ళు, "ఇయర్విన్ ప్రెస్ కాన్ఫరెన్స్ పెడుతున్నాడు. మీరు అక్కడ ఉంటే బాగుంటుంది" అన్నారు.
కరీమ్ అబ్దుల్-జబ్బర్ లేకెర్స్ సెంటర్ 1975-1989
"మీరు రాగలరా? ఇది చాలా ముఖ్యమైన విషయం" అన్నారు.
విషయం ఏంటో చెప్పలేదు.
ఇంతలో, అందరూ అక్కడికి చేరుకున్నారు,
మేమెంతా లాకర్ రూమ్ కి వెళ్లాం.
లేకెర్స్ డ్రెస్సింగ్ రూమ్ ఆటగాళ్లు మాత్రమే
నేను రిటైర్ కావడానికి సిద్ధంగా లేను.
వారికి వీడుకోలు చెప్పడానికి సిద్ధంగా లేను.
జాన్సన్
ఈ మొత్తం విషయంలో, నన్ను బాగా బాధించిన విషయం
నేనిక వారితో కలిసి ఆడలేను అన్న వాస్తవమే.
అతను గది అంతా గాలించాడు,
ఒక్కొక్కరినీ హత్తుకొని, వారి చెవిలో ఏదో చెప్పాడు.
అంటే, తన నోటితోనే మా చెవుల్లో జరుగుతున్నది అంతా చెప్పాడు.
ఆ గదిలో ఏడవని వారు ఎవరూ లేరు.
మేము స్తంభించిపోయాం, తెలుసా?
కానీ మానసికంగా తనకి అండగా నిలబడాలి అనుకున్నాను.
ఎందుకంటే, తను ఎప్పుడూ నాకు అండగా నిలబడ్డాడు.
మేము వింటున్నది మేమే నమ్మలేకపోయాం.
అక్కడే కూర్చుండిపోయాం. కదలిక లేకుండా.
ఇది మా సోదరుడి జీవితం.
తనతో మేము ఎన్నో ఏళ్ళు కలిసి గడిపాము.
అలాంటి మా కుటుంబ సభ్యుడి నోట వెంట నుండి ఆ మాటలు వస్తుంటే,
మేము తట్టుకోలేకపోయాం.
నేను ఏడవడం మొదలుపెట్టాను, "హే, ఇలా ఎలా జరిగింది" అన్నాను.
మాలో చాలా మంది "త్వరలోనే చనిపోతాడు" అనుకున్నాం.
ఎలా స్పందించాలో చాలా మందికి తెలీదు.
ఇలాంటి విషయాలు న్యూస్ లో వింటూనే ఉంటాం,
కానీ మనతోనే ఉండేవారు, కుటుంబ సభ్యుడు అనుకున్న
ఒకరికి ఆ జబ్బు వస్తుందని ఎవరం ఊహించలేం కదా.
అలాగే...
తర్వాత పైకి వెళ్లి అందరికి విషయం చెప్పాడు.
సరే, ఇప్పుడు అతను వస్తున్నాడు.
అందరం ఇంకా ఎదురుచూస్తున్నాము.
అలాగే, ఎదురు చూపులతో ఇక్కడ జనం అసహనం ఎక్కువవుతుంది.
వీలైనంత త్వరగా విషయం ఏమిటో తెలిస్తే బాగుంటుంది.
ఇక్కడ ఏం జరుగుతుందో వెంటనే చెప్పండి.
ఇక్కడ పరిస్థితి ఉత్కంఠగా ఉంది.
లేకెర్స్ ఫ్రంట్ ఆఫీస్. జెర్రీ బస్, లేకెర్స్ జట్టు యజమాని.
అలాగే ఇప్పుడు మ్యాజిక్ జాన్సన్ పోడియం దగ్గరకి వస్తున్నారు.
మ్యాజిక్ దగ్గరకు పదండి.
మొదటిగా, అందరికీ... మధ్యాహ్నం శుభాకాంక్షలు చెప్తున్నాను.
ఎందుకంటే...
నాకు సోకిన హెచ్ఐవి వైరస్ కారణంగా,
నేను నేటి నుండే లేకెర్స్ జట్టు నుండి రిటైర్, కావాల్సి వస్తుంది.
మొదటిగా, ఒక విషయం స్పష్టం చేయాలని అనుకుంటున్నాను,
నాకు ఇంకా ఎయిడ్స్ వ్యాధి సోకలేదు.
ఎందుకంటే మీలో చాలా మందికి ఆ విషయం... తెలుసుకోవాలని ఉందని నాకు తెలుసు.
కానీ హెచ్ఐవి వైరస్...
నేను ఆట ఆడడాన్ని బాగా, మిస్ అవ్వబోతున్నానని చెప్పాలని అనుకుంటున్నాను.
అలాగే,
ఇక నుండి నేను హెచ్ఐవి వైరస్ వ్యాధిగ్రస్తులకు ప్రతినిధిని కానున్నాను.
నా జీవితంలో అది మరొక సవాలు, మరొక అధ్యాయం...
ఇదెలా ఉందంటే... దీన్ని ఎదుర్కోవడాన్ని మించి మరొక అవకాశం లేదు.
కాబట్టి వీలైనంతగా ప్రయత్నించి ఎదుర్కోవడమే నాకున్న దారి అని అనిపిస్తుంది
కాబట్టి నేను అదే చేయబోతున్నాను.
ఇవాళ రాత్రి ఒక వ్యక్తి జీవితం గురించి మాట్లాడి ప్రారంభించనున్నాం.
బాస్కెట్ బాల్ స్టార్, మ్యాజిక్ జాన్సన్ కొద్దీ సేపటి క్రితం...
ఇది ఊహించని, షాకింగ్ వార్త,
రిపోర్టు ఇస్తున్న మేమే పూర్తి స్థాయిలో జీర్ణించుకోలేకపోతున్నాం.
కొద్ది క్షణాల క్రితం అధికారికంగా ప్రకటించారు.
ప్రపంచ ఖ్యాతి గణించిన అతి గొప్ప క్రీడాకారుని ప్రయాణం ఇంతటితో ముగిసింది.
అతనికి కేవలం 32 ఏళ్ళు మాత్రమే.
ఎక్కడ చూసినా జనం బాస్కెట్ బాల్
సూపర్ స్టార్ మ్యాజిక్ జాన్సన్ గురించే మాట్లాడుకుంటున్నారు.
మ్యాజిక్ నాకు ఫోన్ చేసి విషయాన్ని చెప్పాడు.
అప్పుడు అమెరికాలో మిగతా వారిలాగే నేను నమ్మలేకపోయా.
చాలా షాక్ అయ్యాను, అది తెలుసుకొని కుప్ప కూలిపోయాను.
ఇలాంటిది ఒకటి ఉన్నట్టుండి ఎదురవ్వడం అంటే దారుణం. అది...
నిన్నటి రోజు చాలా బాధాకరమైన రోజు.
చార్లెస్ బెర్క్లి ఫిలడెల్ఫియా 76అర్స్
అతను చనిపోలేదని నాకు తెలుసు, కానీ నా సోదరుడు చనిపోయాడేమో అన్నట్టే ఉంది నాకు,
ఒక కుటుంబస్తుడు చనిపోయినట్టు.
నేను నా ఆఫీసులో కూర్చొని ఏడవడం నాకు గుర్తుంది.
నమ్మలేకపోయాం. ఒక్కసారిగా ఏడవడం నాకు గుర్తుంది, తెలుసా?
మేమంతా అతను కచ్చితంగా చనిపోతాడు అనుకున్నాం,
ప్రస్తుతానికి బ్రతికే ఉన్నాడు, కానీ ఆరోగ్యం అంత బాగా లేదు.
అలాగే, అప్పుడే అతన్ని బట్టి మేము సంతాప సందేశాలు ఇవ్వదలచుకోలేదు.
మనసు తరుక్కుపోయింది.
అతని గొప్ప బాస్కెట్ బాల్ ప్రస్థానం...
ప్రెసిడెంట్ బరాక్ ఒబామా
...ముగుస్తుందని బాధ ఒక్కటే కాదు,
కానీ అతను మాకు తెచ్చిన సంతోషం, అందరినీ నవ్వించే ఆ కళ,
మా సంప్రదాయంలో అప్పటికే ఒక్కటైపోయింది.
మీరు బాస్కెట్ బాల్ ఆడుతూ, గొప్ప గోల్స్ చేస్తున్నప్పుడు
మీతో స్నేహం చేయడానికి చాలా మంది రెడీగా ఉంటారు.
కానీ ఇలాంటి సమయంలోనే మీ నిజమైన మిత్రులు ఎవరని మీకు తెలుస్తుంది.
అతను నిజంగానే దానిపై అవగాహన కల్పించాలని అనుకుంటే, నా ఉద్దేశంలో,
న్యూస్ లో ఎక్కువగా పడతాననో, లేక వ్యక్తిగత విషయాలు తెలుస్తాయనో భయపడకుండా,
ఏదొక విధంగా, ఏ విధంగా ఎయిడ్స్ సోకిందనే విషయమై
తన లైంగిక చర్యల గురించి ఒకింత చర్చించగలిగితే మంచిది.
అతనికి ఎలా సోకింది?
ఇది ఇంత ముఖ్యమైన విషయం ఎందుకైంది? ఎలా సోకిందన్న విషయం తెలుసుకోవడం ఎందుకు ముఖ్యం?
ఆందోళ తెస్తున్న స్వలింగ సంపర్కుల వ్యాధి సంక్రమణ
ఏ విధంగా దాన్ని పొందారని దాన్ని బట్టి హెచ్ఐవి సోకిన వారిని చూస్తుంటాం.
ఇప్పటి వరకు, ఆ వ్యాధిని గేల వ్యాధిగానో
లేక రక్తం కలుషితమైనప్పుడు సోకే వ్యాధిగానో దేశంలో చూసారు.
గే అనే గోల నుండి తప్పించుకోవడానికి హవాయి వెళ్లిన మ్యాజిక్
ఎయిడ్స్ సోకినవారిపై ఉన్న ఆసక్తి...
మ్యాజిక్ - ఎయిడ్స్ ఎలా సోకింది హద్దులు లేని లైంగిక జీవితం
...చాలా మట్టుకు ఒక్క ప్రశ్నకే పరిమితమయ్యేది:
వారికి అది ఎలా సోకింది?
తన జీవనశైలి గురించి మాట్లాడిన జాన్సన్ ఇలా అన్నారు,
"నేను వీలైనంత మంది మహిళలతో గడపడానికి ప్రయత్నించాను"...
కోరికలకు లోనైన జీవితం - మాజీ లేకెర్ రంగస్థలం బయట కూడా జీవితం రసవత్తరం
..."వారిలో చాలామందితో సంరక్షణ లేకుండానే రతి జరిపాను."
క్షమించాలి, కానీ మ్యాజిక్ హీరో కాదు
ఇందులోని నైతికతకు సంబంధించి
ఏమీ లేదు, దీన్ని మనం అరికట్టడానికి అతను చెప్పాల్సింది అది కదా?
నాకు ఎయిడ్స్ సోకిందని తెలిసినప్పుడు,
నేను మళ్ళీ ఆ షర్ట్ వేసుకోనేమో అనుకున్నాను.
మ్యాజిక్ బ్యాచిలర్ జీవితం ఎయిడ్స్ కి కారణం
స్వలింగ సంపర్కుడన్న అభియోగాలను కాదన్నాడు
"హే, ఇలాంటి నిందలు సహజమే" అనుకొని, నేను ఊరుకున్నాను.
ఇతర బాధితులు: మ్యాజిక్ తో గడిపిన మహిళలు
నేను... చింత ఉన్నా కూడా,
చింతిస్తూ కూర్చోలేను.
"ఇక్కడ కూర్చొని నేను ఇప్పుడు ఏం చేయగలను" అనుకున్నాను.
అప్పుడు అనిపించింది, "ఇది నా తప్పు కాదు."
ల్యారీ ఎనిమిది ప్రయత్నాలలో మూడు పడ్డాయి. మూడు...
మ్యాజిక్ నడిపింపు ఉన్నప్పటిలా ఇప్పుడు ఈ బాస్కెట్ బాల్ జట్టు ఆడడం లేదు.
అందులో సందేహమే లేదు.
నేనేమో నా గురించి నేను బాధపడుతూ ఉన్నాను.
కానీ అదే సమయంలో జనాదరణ కూడా కావాలని అనిపించింది.
అంటే, నాకు హెచ్ఐవి సోకిందని కొత్త ముద్రతో కూడా, నా గురించి
నాకు బాగా అనిపించేది ఏదైనా కావాలని అనిపించింది.
మ్యాజిక్ కి ఆ వైరస్ ఎలా సోకిందని ఎవరూ ఏమీ చెప్పడం లేదు,
కానీ ముఖ్యమైన విషయం ఏంటంటే, దాని విషయమై ఇప్పుడు ఆయన చర్య తీసుకుంటున్నారు,
ఎయిడ్స్ రీసెర్చ్ మరియు సురక్షితమైన సెక్స్ కు ప్రతినిధిగా ఆయన అది చేయనున్నారు.
ది ఆర్సెనియో హాల్ షోలో
ఆయన నేటి రాత్రి సందర్శనతో మొదలవుతుంది.
ఫోన్ రింగ్ అయింది, ఎత్తగానే అటువైపు మ్యాజిక్ ఉన్నాడు.
అయన, "నేను ఇవాళ షోకి వచ్చి అమెరికన్లతో మాట్లాడాలి" అన్నారు.
నేను, "ఓయ్, ఇలాంటిది నువ్వు ల్యారీ కింగ్ షోలో కదా చేయాలి" అన్నాను.
అందుకు, "లేదు, నీ షోలోనే చేయాలి.
మనమే చేయాలి" అన్నాడు.
ఆర్సెనియో హాల్ స్నేహితుడు మరియు కమిడియన్
"నేను కలకాలం బ్రతకడానికి నీ సహాయం కావాలి" అన్నాడు. ఆ మాట నేను ఎప్పటికీ మర్చిపోలేను.
"నేను కలకాలం బ్రతకడానికి నీ సహాయం కావాలి."
అతను బయటకు వచ్చాడు.
అతనికి ఎంత సేపు చప్పట్లు కొట్టారో నాకు గుర్తుంది.
బాబోయ్.
జనం కేరింతలు నేను ఇంకోక్కసారి వినడం చాలా బాగుంది.
ఇప్పుడు అది జరిగింది.
నా కొత్త పరిస్థితి, హెచ్ఐవితో బ్రతికే విషయమై నాకు కొంత
సంతోషాన్ని ఇచ్చేది ఏమైనా వినాలని అనిపించింది.
ఆర్సెనియో అది నిజం చేసాడు.
అబ్బా, నాకు ఇప్పుడు చాలా బెటర్ గా అనిపిస్తుంది.
నాకు ఏమీ కాదులే అనిపిస్తుంది.
నాకు షో చేయాలని అనిపించలేదు
ఎందుకంటే నేను ఇయర్విన్ ని కొన్ని ప్రశ్నలు అడగాల్సి వస్తుందని నాకు తెలుసు.
ఒక స్నేహితుడిగా, ఆ ప్రశ్నలు అడగడం నాకు ఇష్టం లేదు.
కానీ అతను నాతో,
"నువ్వు వెనుకడుగు వేయకు.
నా స్థానంలో ఇంకొకరు ఉంటే, వారిని ఎలా అడుగుతావో అలాగే అన్నీ అడుగు" అన్నాడు.
నా మనసులో, ఇప్పటికే ఈ జబ్బు రావడానికి కారణం నువ్వు స్వలింగ సంపర్కుడివి
కావడం వల్లనే అనుకునేవారు ఉంటారని అనిపిస్తుంది.
అతను నా కళ్ళలోకి నేరుగా చూసి, ఇలా అన్నాడు,
"నేను వీలైనంత మందికి చెప్పాలి
ఎందుకంటే ఇది కేవలం గేలకు మాత్రమే సంక్రమించే జబ్బు అని జనం అనుకుంటున్నారు.
వారు తప్ప ఇంకెవ్వరూ ఈ జబ్బు బారిన పడరు అనుకుంటున్నారు" అన్నాడు.
ఎయిడ్స్ పై జాతీయ కమిషన్ లో చేరమని అధ్యక్షులు బుష్ మ్యాజిక్ ని ఆహ్వానించారు.
ఆ విషయమై జాన్సన్ ఇంకా ఆలోచిస్తున్నారు, ఇంకా ఎలాంటి నిర్ణయం తీసుకోలేదు.
నేను అతనికి ఒక, వ్యక్తిగత లెటర్ రాసాను, కొన్నాళ్ల క్రితం,
అందులో నేను ప్రజలకు సేవ చేయడానికి
మనకు, చాలా రకాల అవకాశాలు ఉంటాయి
కాబట్టి ఆ కమిషన్ లో అతను ఉంటే బాగుంటుందని రాసాను.
అప్పుడు, నేను డీసికి వెళ్లి ప్రెసిడెంట్ బుష్ గారిని కలిసాను,
ఆ కమిషన్ లో చేరాలని నిర్ణయించుకున్నాను.
అంటే, ఇక్కడ డబ్బు, ఫండింగ్, చికిత్స అలాగే సంరక్షణ అందుతాయి.
కాబట్టి నేను ఆయనను ఆశ్చర్యపరిచే లెక్కలను
త్వరలో ఆయనకు చూపించబోతున్నాను.
ఎయిడ్స్ ప్యానెల్ లో చేరిన 'మ్యాజిక్' జాన్సన్
మొదటిగా నాకు నేనే అవగాహన కల్పించుకోవాలి అనుకున్నాను
కేవలం ఈ జబ్బు గురించి మాత్రమే కాదు
అలాగే నల్లజాతీయులపై ఇది ఎలాంటి ప్రభావం చూపుతుందనే విషయంలో కూడా.
ఈ హాల్ లో, ఇయర్విన్ "మ్యాజిక్" జాన్సన్ ధరించిన నూతన బాధ్యత ఇది.
ఎల్ఏ లేకెర్ మెగాస్టార్ గా మాత్రమే కాదు,
ఇకపై జాతీయ ఎయిడ్స్ కమిషనర్ గా కూడా.
మా తరఫున మాట్లాడేవారు ఎవరూ లేరు, మ్యాజిక్.
మా తరఫున నిలబడి, మాకు గొంతు అందించేవారు, మా జీవితాలను పట్టించుకొనేవారు ఎవరూ లేరు.
మాకు నువ్వు కావాలి.
అప్పట్లో పరిస్థితులు చాలా వేరుగా ఉండేవి, 1991లో.
ఇయర్విన్ కి షేక్ హ్యాండ్ లేదా హగ్ ఇచ్చేవారు కాదు కొంతమంది.
ఇప్పుడు టాయిలెట్ మీద కూర్చోవడం వల్ల కూడా అది సోకుతుందని విన్నాను.
-మీకు ఎప్పుడైనా భయం వేస్తుందా? -అది నాకు రాదు అని అనుకుంటున్నాను.
సంక్రమించిన వారి పట్ల ఉన్న పక్షపాతాన్ని మనం వదలాలి.
దానిని కేవలం ఒక జబ్బుగా మాత్రమే చూడాలి.
స్వలింగసంపర్కుల వ్యాధి ఆమెరికన్ కుటుంబాలను భయపెడుతుంది
కొన్ని మార్గాల ద్వారా అది
కచ్చితంగా సోకుతుందని మాకు తెలిసింది
అలాగే కొన్ని మార్గాల ద్వారా కచ్చితంగా సోకదు అని కూడా తెలిసింది.
ఆ విషయాన్ని ఈ దేశంలో ఉన్న అందరికీ తెలిసేలా చేయడం చాలా ముఖ్యం.
నాకు కొంచెం తెలివితేటలు పెరిగాయి.
ఇంకా బాగా పని చేయగలుగుతున్నాను.
అందరి ముందూ నిలబడాలని అనుకున్నాను.
జనానికి సహాయం చేయాలని ఉంది.
అందుకు వారు, "మేము చాలా డబ్బును పోగేయనున్నాం,
మేము జనానికి హెచ్ఐవి మరియు ఎయిడ్స్ విషయంలో అవగాహన కల్పించి
అందరికీ విషయం తెలిసేలా చేయాలని చూస్తున్నాం" అన్నారు.
నేను ఎప్పుడైనా జనం మధ్య ఉండే వ్యక్తిని,
కాబట్టి జనంలో నిలబడకుండా నన్ను ఆపే అవకాశం హెచ్ఐవికి ఇవ్వను.
జాన్సన్ నివేదన
ఇయర్విన్ అంటే ఎవరు, మ్యాజిక్ అంటే ఎవరు అనే భేదం అతనికి మొదటి నుండి ఉంది.
మ్యాజిక్ మార్పు తీసుకురాగలడా?
అతని ప్రోత్సాహంతో ముందుకు కదులుతున్న ఎయిడ్స్ కార్యకర్తలు
అతని స్థితిని బట్టి, ఈ విషయమై లాభం పొందాలని
అందుకు ఇది ప్రత్యేకమైన అవకాశం అని
అలాగే కొన్ని బాధ్యతలు తీసుకోవాలని,
ఇయర్విన్ గా కాకుండా, మ్యాజిక్ జాన్సన్ గా చేయాల్సినవని ఆయనకు తెలుసు.
అతను ఇంకా చేయాల్సినవి చాలా ఉన్నాయని చాలా మంది అనుకున్నారు,
అసలు... విషయాన్ని తెలుసుకోవాలని చూసేవారు.
మ్యాజిక్ జాన్సన్ ప్రపంచం ప్రలోభాలకు లొంగిన జీవితం
తన జీవన శైలిని అతను కాదు అనలేదు.
స్త్రీలకూ రకరకాల కోరికలు ఉంటాయి. ఒకరికి ఇద్దరు, ముగ్గురితో గడపాలని ఉంటుంది.
అంటే, ఒకసారి నేను ఆరుగురితో కలిసి పడుకున్నాను. అది...
-ఆరుగురు మహిళలా? -ఆరుగురు మహిళలు.
నేను ఎంజాయ్ చేసానా అని అడిగితే, అవును చేశాను అనే చెప్తా.
కానీ... అందుకు తగిన మూల్యం చెల్లించాలి.
ఈ మహిళల గురించి మీకు తెలుసా?
లేదు, అంటే ఎలా ఉండేది అంటే...
మేము ఒకరికి ఒకరం దూరంగా ఉంటూ డేటింగ్ చేసాం
-చాలా నాళ్ళు. -ఎందుకంటే మీరు...
కాబట్టి మనం ఊహించలేని విషయాలు ఉంటాయి కదా, అలాంటిదే ఇది కూడా...
-అతనికైతే... -అవును.
ఎల్ఏ లో ఉంటూ, అతను ఎలాంటి వాడో మీకు తెలుసు.
చెప్పాలంటే నాకు నిజానికి కోపం రాలేదు.
నాకు తెలిసి, "చనిపోయాడేమో" అన్న భయం నుండి
నా మనసు, "సరే, ఇక కాస్త ఊపిరి తీసుకోవచ్చు" అన్నట్టు అయింది.
కానీ రోజు రోజుకూ, నేను మరింత తెలుసుకుంటున్నాను.
ఇయర్విన్ ని ఆరోగ్యంగా ఉంచడానికి ఏం చేయాలో వారు చెప్పినప్పుడు,
అందులో చాలా మట్టుకు అతని రోగనిరోధక శక్తిని ఎలా కాపాడాలనే దాని గురించే ఉంది.
కాబట్టి తాను కచ్చితంగా వ్యాయామం చేస్తుండేవాడు.
నేను పరిగెత్తేవాడిని, బారులు ఎత్తేవాడిని.
రెంట్ కి తీసుకోవడానికి జిమ్ లు వెతికేవాడిని.
వారాంతాలలో, రాత్రి సమయాల్లో యుసిఎల్ఏ, స్పోర్ట్స్ క్లబ్/ఎల్ఏలో ఆడేవాడిని.
కాబట్టి, నేను...
వారంలో దాదాపు ఏడు రోజాలూ ఆడేవాడిని.
ఆగు...
అయినా కూడా, జనంలో అవగాహన తీసుకురావడానికి నేను వీలైనంతగా ప్రయత్నించాలి.
ఎయిడ్స్ గురించి మాట్లాడడానికి చాలా మంది భయపడుతుంటారు.
అందువల్లే జనంలో ఆ అజ్ఞానం ఇంకా ఉండిపోయింది.
మ్యాజిక్ జాన్సన్, ఇతరుల కన్నా ఎక్కువగా...
ప్రెసిటెంట్ బిల్ క్లింటన్
...జనంలో ఆ భావన తొలిగించడానికి పాటు పడ్డాడు.
ఎందుకంటే ఈ దేశ ప్రజలు కూడా అతడిని ప్రేమించారు, ఆరాధించారు.
అలాగే అతను ఇంకా పోరాడుతున్నాడని వారు చూసారు.
అమెరికన్ బాస్కెట్ బాల్ పబ్లిక్ మీద ఇయర్విన్ "మ్యాజిక్" జాన్సన్ కు
ఎలాంటి ఛరిష్మా ఉంది?
ఇలా ఆలోచించండి.
హెచ్ఐవి పాజిటివ్ వచ్చిన తర్వాత, గత నవంబర్ ఏడున రిటైర్ అయ్యాడు.
ఆయినా కూడా, నేటి ఆల్ స్టార్ ఫ్యాన్ ఓట్ల ఫలితాలు వెల్లడించినప్పుడు,
పశ్చిమ కాన్ఫెరెన్స్ గార్డుల జాబితాలో రెండవ స్తానం సాధించాడు.
ఆల్-స్టార్ గేమ్స్ మొదలు కానున్నాయి.
ఇయర్విన్ ఓట్ల లెక్కింపులో ముందున్నాడు.
మీ ఎన్.బి.ఏ ఆల్ స్టార్స్ కి ఓటు వేయండి
...కానీ అతన్ని ఎన్.బి.ఏ ఆడనిస్తుందో లేదో కచ్చితంగా తెలీదు.
కొంత మంది ఆటగాళ్లు అతనితో ఆడాలంటే...
రాడ్ థోర్న్ ఎన్.బి.ఏ అధికారి 1986-2000
...వెనుకడుగు వేశారు
ఎందుకంటే పొరపాటున ఏదైనా దెబ్బ తగిలితే,
ఆ విధంగా వారికి కూడా వ్యాధి సోకుతుందేమో అనుకున్నారు.
ప్రొఫెషనల్ గా ఆడే క్రీడాకారులలో కూడా
ఈ భయం, ఆందోళన మరియు ప్రశ్నలు తలెత్తుతున్నాయి.
కొన్నాళ్ల పాటు ఆట ఆడం, కేసులు వేస్తాం
ఆడమ్ సిల్వర్ ఎన్.బి.ఏ కమిషనర్ 2014-ప్రస్తుతం
అంటూ ఎన్నెన్నో పుకార్లు రేగాయి.
నేను అర్థం చేసుకోగల దానికన్నా అప్పట్లో పరిస్థితి దారుణంగా ఉండి ఉంటుంది.
బాస్కెట్ బాల్ ఆటలో హింస ఉంటుంది. ఆటగాళ్లు గుద్దుకుంటారు, దెబ్బలు తగులుతాయి, ఇంకా...
ఎక్కడ పడితే అక్కడ రక్తం ఉంటుంది.
కాబట్టి హెచ్ఐవి పాజిటివ్ వచ్చిన వ్యక్తితో నేను ఆ ఆట ఆడాలని అనుకోవడం లేదు.
ఏ ఎన్.బి.ఏ ఆటగాడి చేతులనైనా చూడండి.
కెవిన్ మెక్హేల్ ఫార్వర్డ్
చేతి నిండా దెబ్బలు, గీతలు, గాయాలు, వేళ్ళు పగలడం వల్ల
ఇంకా నోటికి మోచేతులు తగలడం వల్ల ఎన్నో గాయాలు ఉంటాయి.
ఆటగాళ్లు ఇద్దరికీ రక్తం కారుతుంటుంది.
అవకాశం తక్కువే అయినా కూడా, ప్రమాదం అయితే ఉంటుంది కదా.
చాలా మంది ఆటగాళ్లలో రకరకాల ఆందోళనలు ఉండేవి.
కానీ అతను నా స్నేహితుడు, కాబట్టి నేను అతనితో ఆడాలని అనుకున్నాను.
అంటే, నేను మ్యాజిక్ జాన్సన్ తో
ఆడే అవకాశం ఎప్పుడు దక్కినా, కాదనలేదు.
అతను నికోలోడియన్ లో చిన్న పిల్లలతో ఒక స్పెషల్ కార్యక్రమం చేసాడు.
కార్యక్రమం మొదలైనప్పుడు,
అక్కడ చాలా మంది ఎయిడ్స్ సోకిన పిల్లలు ఉండడం నాకు గుర్తుంది.
నేను వారికి చెప్పాలనుకునేది ఏంటంటే, ఇలా ఎవరికైనా జరగొచ్చు.
అందుకు ముఖ్య ఉదాహరణ నేనే.
ఇదంతా నేను రక్షణ లేకుండా సెక్స్ చేయడం వల్లే జరిగింది.
నీకు ఏమైనా చెప్పాలని ఉందా?
మేము కూడా మాములు మనుషులమే అని అందరికి చెప్పాలని అనుకుంటున్నాను.
అయ్యో, నువ్వు ఏడవాల్సిన పని లేదు.
నువ్వు ఏడవాల్సిన పని లేదు.
ఎందుకంటే మనం మాములు మనుషులమే. అవును.
నిన్ను అందరూ అలాగే చూడాలని కోరుకుంటున్నావు, అవునా?
నువ్వు నీ స్నేహితులతో ఆడుకుంటూ
వారితో వాళ్ళ ఇంటికి వెళ్లి పడుకోవాలని
అలాంటివి చేయాలని ఉంది కదా?
అవునా? అవును.
ఏడవడంలో ఏం తప్పు లేదు. ఏం పర్లేదు.
ఇతరుల పరిస్థితి ఉన్నంత దారుణంగా అతని పరిస్థితి ఉందో లేదో నాకు తెలీదు.
తనతో స్నేహం చేయడానికి వెనుకాడిన వారు...
హైడియా బ్రాడ్బెంట్ హెచ్ఐవి/ఎయిడ్స్ కార్యకర్త
...అతనితో సంబంధం తెంచుకున్నవారు చాలా మంది ఉన్నారు. అప్పుడు నాకు,
"మ్యాజిక్ జాన్సన్ అంటే ఇతను" అనిపించింది.
మ్యాజిక్ చొరవపై పెరుగుతున్న వివాదం
అంటే, అలా ఒకరి పట్ల ద్వేషం కలిగి ఎలా ఉండగలరు?
మ్యాజిక్ కి హెచ్ఐవి ఉందని తెలిసినప్పుడు,
దాన్నొక కారణంగా డేవిడ్ బావించాడని అనుకుంటున్నాను.
ఆయన చాలా ధైర్యవంతమైన, గొప్ప వ్యక్తి అలాగే ఇది గొప్ప పని.
ఇంకా, మేము ఆయనకు మద్దతు ఇస్తున్నామని ప్రమాణం చేస్తున్నాం.
మ్యాజిక్ కి సహకారంగా ఉండడమే కాకుండా,
భారీ స్థాయిలో, సమాజంలో ఉన్న పక్షపాతం పై
ప్రభావం పడేలా ఆయన చేసాడు.
ఇదంతా మా గేమ్ గురించే.
డేవిడ్ స్టెర్న్ ఎన్.బి.ఏ కమిషనర్ 1984-2014
అదే సమయంలో, ఇది మానవత్వానికి, మా మ్యాజిక్ కోసం కూడా చేస్తున్న పని.
కాబట్టి, ఎక్కువ మంది నుండి సలహాలు ఆశించకుండా,
ఎందుకంటే, చాలా మంది తమ సలహాలు ఇవ్వడానికి వస్తారు అనుకున్నాను,
నేను, "అంతే. అతను ఆడాల్సిందే" అన్నాను.
ఎయిడ్స్ వైరస్ కారణంగా మ్యాజిక్ లేకెర్స్ నుండి రిటైర్ అయ్యారు,
కానీ వచ్చే నెల మొదలుకానున్న ఎన్.బి.ఏ ఆల్ స్టార్స్ ఆటలో ఆడనున్నానని ఇప్పుడు ప్రకటించారు.
ముఖ్యంగా మొదటిసారి ఆడేవారు, అలాగే కొత్తగా చేరిన వారికి,
ఈ ఆట ఆడడం ఎలాంటిదో అందరికీ తెలిసిందే.
కానీ ప్రస్తుతం ఈ ఆటలో ప్రాముఖ్యత ఇయర్విన్ కే,
ఈ ఆటకు ఎంతో ప్రాముఖ్యమైన వ్యక్తి
అభిమానులకు అత్యంత చేరువైన ఆటగాడు.
నంబర్ 32 ఆటగాడు ఆదివారం కోసం ఆసక్తితో ఎదురుచూస్తున్నాడు.
ఒకసారి ఆట ఆడడం మొదలుపెట్టాక,
అన్నీ వాటికవే సర్దుకుంటాయి, కానీ ఆట ఆడడం మొదలుపెట్టాలి.
అంటే, నా జీవితంలో బాస్కెట్ బాల్ ఎప్పటికీ ఒక భాగమే.
నేను కమిషనర్ కి ఫోన్ చేసి, "కమిషనర్ స్టెర్న్,
మీరు ఓర్లాండో అరెనాలో
చాలా కార్యక్రమాలు పెట్టారు,
కానీ నేను అక్కడికి వెళ్లి ప్రాక్టీసు చేయాలి" అన్నాను.
ఆయన, "రాత్రి 11 లేదా 12 వరకు
అరేనా ఖాళీ అవ్వదు" అన్నారు.
నేను, "అయితే నేను 11 లేదా 12కే ఆడతాను" అన్నాను.
కాబట్టి నేను ఆ సమయానికి వెళ్లి, గంటల పాటు ప్రాక్టీసు చేసేవాడిని.
అప్పుడు మేము ఓర్లాండోకి వెళ్లాం...
మేము పోటీల నుండి వైదొలుగుతామని చాలా మంది ఆటగాళ్లు అన్నారు.
ఆటకు రామని చెప్పారు.
నేను మీటింగ్ కి పిలిచి, 23 ఇతర ఆటగాళ్ల మధ్య నిలబడి,
"ఇక్కడ ఓట్లు వేసేది లేదు...
కానీ మ్యాజిక్ గేమ్ ఆడి తీరతాడు.
మనం అతన్ని అంగీకరించాల్సిందే.
అంగీకరించడం మాత్రమే కాదు, అతన్ని ఆటకు స్వాగతించాలి" అన్నాను.
అది చాలా ముఖ్యమైన సందర్భం అనిపించింది.
ఐసయా థామస్ పిస్టన్ పాయింట్ గార్డ్ 1981-1994
నేను తనకు హ్యాండ్ షేక్ ఇవ్వడమే కాదు
హత్తుకోవాలని అనుకున్నాను.
తన 12వ ఆల్-స్టార్ ఆటకు వచ్చిన,
ఇయర్విన్ "మ్యాజిక్" జాన్సన్!
నంబర్ 42 రానుంది, మ్యాజిక్ మొదటి గోల్ వేసాడు.
మ్యాజిక్!
మొదట్లో అందరూ మెల్లిగా ఆడారు, సరేనా.
అప్పుడు డెన్నిస్ రాడ్ మ్యాన్ నాకు అడ్డంగా వచ్చి గుద్దాడు,
అప్పుడు ఇతర ఆటగాళ్లకు కూడా,
"సరే. డెన్నిస్ గట్టిగానే ఆడుతున్నాడు. మనం కూడా మొదలెడదాం" అనుకున్నారు.
ఒక్కసారిగా పక్షపాతం పోయింది.
ఇప్పుడిక నేను, పూర్తిగా ఆటపై దృష్టి పెట్టొచ్చు.
నేను చూడకుండా పాస్ ఇవ్వడం మొదలెట్టాను.
ఇంకొక గొప్ప పాస్.
మంచి హుక్ షాట్స్ వేసాను. డ్రైవ్ లు చేశాను.
నా చేతికి బాల్ అందితే, ఏం చేయాలో వెంటనే తెలిసేది.
నేను నా గేమ్ ఆడుతున్నాను, చాలా ఎంజాయ్ చేశాను.
"అబ్బా, దీన్ని ఎంతో మిస్ అయ్యాను" అనుకున్నాను.
మ్యాజిక్ జాన్సన్.
నా ఎదురుగా ఎవరు ఉన్నారనేది నేను పట్టించుకోలేదు.
నేను దాన్ని మిస్ కాకూడదు అన్న ఫీలింగ్ మాత్రమే ఉండేది.
మళ్ళీ జాన్సన్! మ్యాజిక్ వరుసగా రెండు వేసాడు.
అతను అతి విలువైన ఆటాగాడి అవార్డుకు ప్రయత్నిస్తున్నాడు.
ఆ ఆట ముగింపును నేను ఎప్పటికీ మర్చిపోలేను.
మూడు పాయింటర్ గోల్. వెళ్తుందా? వెళ్ళింది! అద్భుతం!
ఇంకాస్త సమయం ఉండగానే, ఆటగాళ్లు కోర్టులోకి వచ్చేసారు.
అబ్బా, అది ప్రపంచంలోనే అతిగొప్ప ఫీలింగ్.
అంటే, వారంతా, "అంతే. ఆట ముగిసింది.
షో ఇక ముగిసింది" అన్నారు.
మ్యాజిక్, మీరు ఇప్పుడు అతి విలువైన ఆటగాడు.
మీరు అతి ధైర్యవంతమైన మనిషి.
ఈ క్షణం మీది. అభినందనలు.
కమిషనర్ డేవిడ్ స్టెర్న్ ఇంకా నేను, ఆ ఆటతో,
ప్రపంచ వ్యాప్తంగా హెచ్ఐవి మరియు ఎయిడ్స్
పై జరిగే సంభాషణలనే మార్చేసాం.
ఆ ఒక్క ఆట హెచ్ఐవి మరియు ఎయిడ్స్ విషయంలో అంతా మార్చేసింది.
అదే వ్యాధితో బాధపడుతున్న వారికి మ్యాజిక్ ఆత్మవిశ్వాసాన్ని ఇచ్చాడు
అలాగే అది మరణ శిక్ష లాంటిది కాదని నిరూపించాడు,
అలాగే ప్రభుత్వంపై మరింత ఒత్తిడి పెట్టి
వైద్య రంగం ఈ వ్యాధిని సీరియస్ గా పరిశోధించేలా చేసాడు.
ఆ కమిషన్ ని ఏర్పరచడం చాలా మంచి పని.
కానీ ఆ కమిషన్ కొరకు తగిన వనరులు లేవు.
అలాగే ఆ కమిషన్ ని నడిపించే వారికి సరైన పట్టింపు లేదు.
వారు శ్వేతజాతీయులపై పెట్టినంత శ్రద్ధ
నలుపు మరియు చామనఛాయ ప్రజలపై పెట్టలేదు.
అమెరికాలోని మైనారిటీ ప్రజల్లో ఎయిడ్స్ వ్యాధి ప్రబలుతోంది.
మన సమాజంలో ఉన్న జనం ఇంతగా వేదన అనుభవించడానికి కారణం
సరైన ఆరోగ్య సంరక్షణ వనరులు లేక.
"వీరితో పని లేదు కాబట్టి, వారిని పట్టించుకోవాల్సిన
పని లేదు" అన్నట్టు ప్రభుత్వం ఆలోచిస్తుంది.
పనులు అనుకున్నంత వేగంగా జరగడం లేదని అనిపించే స్థాయికి అతను చేరుకున్నాడు.
వారికి ఇవ్వవలసిన ప్రాముఖ్యత వారు ఇవ్వడం లేదు.
నేను వైట్ హౌస్ లో యుద్ధాలే చేశా.
"నేను ఏమైనా మార్పు తీసుకురావాలంటే,
ఈ కమిషన్ ని వదిలి, జనం మధ్య పని చేయాలి" అన్నాను.
నేడు ప్రెసిడెన్షియల్ ఎయిడ్స్ కమిషన్ నుండి తొలగుతున్నానని మ్యాజిక్ జాన్సన్ ప్రకటించారు,
ఆయన చేస్తున్న పనిని విస్మరిస్తూ, పట్టించుకోవడం లేదని బుష్ పరిపాలనను నిందించారు.
చివరికి నేను, "ఒక మాట చెప్పనా? నేను ఇయర్విన్ జాన్సన్ గానే పని చేస్తా.
నాకు నచ్చినట్టు, నా విధానంలో చేస్తా" అనుకున్నాను.
తన సొంత ఫౌండేషన్ ప్రారంభించాడు, మ్యాజిక్ జాన్సన్ ఫౌండేషన్.
మా ప్రధమ కర్తవ్యం హెచ్ఐవి మరియు ఎయిడ్స్ పై అవగాహన కలిపించి
హెచ్ఐవి క్లినిక్స్ కి సహకారంగా ఉండడం లాంటి పనులే.
సర్, మీరు లేకెర్ టోపీ లాంటివి పెట్టుకున్నారు.
అవును. అవును.
మ్యాజిక్ జాన్సన్ గౌరవార్థం మరియు ఎయిడ్స్ అవగాహన
మరియు పరిశోధనకు డబ్బులు సేకరించడానికి ఇంగల్వుడ్, కాలిఫోర్నియాకి స్టార్స్ విచ్చేసారు.
నేను బాస్కెట్ బాల్ ఆడుతున్నాను.
నేను ఎన్.బి.ఏలో లేను. కావాలనుకుంటే ఆడగలను.
కానీ ప్రస్తుతానికి బాస్కెట్ బాల్ ఆడుతూ అదే సమయంలో
ప్రపంచమంతా పయనిస్తూ,
జనానికి హెచ్ఐవి మరియు ఎయిడ్స్ పై అవగాహన తీసుకురావడం కూడా బాగుంది.
మ్యాజిక్ ఎప్పటికైనా తిరిగి వస్తాడా?
మీరు మళ్ళీ ఆడతారా లేదా అని జనం అనుకుంటున్నారు.
ఎన్.బి.ఏ రాను అని చెప్పని మ్యాజిక్
ఆయన నంబర్ 32ని లేకెర్స్ జట్టు రిటైర్ చేసింది.
కానీ "నంబర్ 32"ని మాత్రమే రిటైర్ చేసారు, అతన్ని కాదు.
మ్యాజిక్ మరొక సారి ఎన్.బి.ఏకి వస్తారా
లేదా అనే ఊహాగానాలకు చెక్ పెట్టలేదు.
జాన్సన్ 32
నేను గనుక మళ్ళీ ఎప్పటికైనా తిరిగి వచ్చి ఆడాలని అనుకుంటే,
మనం ఇదంతా చేశామని మీరు నిరుత్సాహపడకుండా ఆడగలనని ఆశిస్తున్నాను.
అప్పుడే అతిగొప్ప విషయం ఒకటి జరిగింది,
మా డ్రీమ్ టీమ్.
ఎలిజబెత్ గ్లాసర్ జ్ఞాపకార్థం
సబ్ టైటిల్స్ అనువదించింది: జోసెఫ్